Α4-0236/95

Πρόταση κανονισμού του Συμβουλίου για την εξυγίανση της κοινοτικής παραγωγής ροδακίνων και νεκταρινιών (COM(95)0010 - C4-0143/95 - 95/0018(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 8)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη ότι, ενόψει της επικείμενης μεταρρύθμισης της ΚΟΑ στον τομέα των οπωροκηπευτικών, είναι αναγκαίο η έκτακτη παρέμβαση που προβλέπεται με τον παρόντα κανονισμό να αποτελέσει μέρος αυτής της νέας ρύθμισης και να καταστεί δυνατή η διαχείριση των προβλεπομένων πόρων στο πλαίσιο των μέτρων του προγραμματισμού στον τομέα των οπωροκηπευτικών.

(Τροπολογία 10)

Άρθρο 1

>Αρχικό κείμενο>

Οι παραγωγοί ροδακίνων και νεκταρινιών της Κοινότητας δικαιούνται μετά από αίτησή τους και υπό τους όρους που καθορίζονται στον παρόντα κανονισμό, ενιαίας πριμοδότησης για την εκρίζωση των ροδακινιών και νεκταρινιών κατά την περίοδο εμπορίας 1995.

>Κείμενο μετά την ψηφοφορία στο ΕΚ>

Οι παραγωγοί ροδακίνων και νεκταρινιών της Κοινότητας δικαιούνται μετά από αίτησή τους και υπό τους όρους που καθορίζονται από τα κράτη μέλη για την εκτέλεση του παρόντος κανονισμού, ενιαίας πριμοδότησης για την εκρίζωση των ροδακινιών και νεκταρινιών κατά την περίοδο εμπορίας 1995.

(Τροπολογία 1)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Εάν οι στόχοι της εκρίζωσης δεν επιτευχθούν σε ένα συγκεκριμένο κράτος μέλος, και τούτο συναρτήσει των δυσχερειών διοικητικής εφαρμογής του μέτρου αυτού, θα μπορούσε να επιτραπεί κατά παρέκκλιση στο κράτος μέλος να παρατείνει το μέτρο αυτό κατά ένα έτος.

(Τροπολογία 9)

Άρθρο 1, εδάφιο 1β (νέο)

>Κείμενο μετά την ψηφοφορία στο ΕΚ>

Τα κράτη μέλη καθορίζουν τις προτεραιότητες για την χορήγηση της ενιαίας πριμοδότησης για την εκρίζωση, λαμβάνοντας υπόψη τις επιταγές της παραγωγής στις διάφορες περιοχές, καθώς επίσης τις ποικιλίες που ικανοποιούν λιγότερο τις απαιτήσεις της αγοράς.

(Τροπολογία 2)

Άρθρο 2, παράγραφος -1 (νέα)

>Κείμενο μετά την ψηφοφορία στο ΕΚ>

-1. Η Επιτροπή ορίζει τις προϋποθέσεις για την εκρίζωση, από τις οποίες πρέπει, μεταξύ άλλων, να εξαρτάται η χορήγηση της πριμοδότησης με την απόδειξη πραγματικής μείωσης της παραγωγής ροδακίνων και νεκταρινιών ανά εκτάριο, που θα ορίσει η Επιτροπή.

(Τροπολογία 3)

Άρθρο 2, παράγραφος 1, σημείο α)

>Αρχικό κείμενο>

α) να προβεί ή να αναλάβει τη διαδικασία της άπαξ εκρίζωσης του συνόλου του οπωρώνα του.

>Κείμενο μετά την ψηφοφορία στο ΕΚ>

α) να προβεί ή να αναλάβει τη διαδικασία της άπαξ εκρίζωσης πριν από τις 30 Απριλίου 1996:

- του συνόλου του οπωρώνα του, εάν η έκτασή του είναι μικρότερη από 1 εκτάριο,

- ολοκλήρου του οπωρώνα ή μέρους αυτού, εάν η έκτασή του είναι 1 εκτάριο ή μεγαλύτερη. Ωστόσο, το τμήμα της εκριζωμένης έκτασης πρέπει να είναι τουλάχιστον 1 εκτάριο.

(Τροπολογία 4)

Άρθρο 2, παράγραφος 1, σημείο β)

>Αρχικό κείμενο>

β) να μην πραγματοποιήσει, σύμφωνα με τις διατάξεις που εξεδόθησαν βάσει των διατάξεων του άρθρου 6, καμμία φύτευση ροδακινιών, νεκταρινιών καθώς και μηλιών εκτός των μηλιών παραγωγής μηλίτη οίνου.

>Κείμενο μετά την ψηφοφορία στο ΕΚ>

β) να μην πραγματοποιήσει, σύμφωνα με τις διατάξεις που εξεδόθησαν βάσει των διατάξεων του άρθρου 6, καμμία φύτευση ροδακινιών και νεκταρινιών.

(Τροπολογία 7)

Άρθρο 2, παράγραφος 2

>Αρχικό κείμενο>

2. Ως οπωρώνες θεωρούνται, βάσει του παρόντος κανονισμού, όλα τα αγροτεμάχια που είναι φυτευμένα με ροδακινιές ή νεκταρινιές ηλικίας μικρότερης των δεκαπέντε ετών με πυκνότητα μεγαλύτερη των 300 δένδρων ανά εκτάριο.

>Κείμενο μετά την ψηφοφορία στο ΕΚ>

2. Ως οπωρώνες θεωρούνται, βάσει του παρόντος κανονισμού, όλα τα αγροτεμάχια που είναι φυτευμένα με ροδακινιές ή νεκταρινιές και με πυκνότητα μεγαλύτερη των 250 δένδρων ανά εκτάριο. Σε περίπτωση μερικής εκρίζωσης, τα τεμάχια που δικαιούντο κρατικές ενισχύσεις για τη φύτευση ή τη διαρρύθμισή τους δεν είναι επιλέξιμα για την πριμοδότηση αυτή.

(Τροπολογία 6)

Άρθρο 4

>Κείμενο μετά την ψηφοφορία στο ΕΚ>

1. Η Επιτροπή καταρτίζει πρόγραμμα κοινής ελεγκτικής δράσης. Τα κράτη μέλη συνεργάζονται με την Επιτροπή για να την διευκολύνουν στην εκπλήρωση αυτού του έργου.

>Αρχικό κείμενο>

Τα κράτη μέλη ελέγχουν αν ο δικαιούχος της πριμοδότησης τήρησε τις υποχρεώσεις που αναφέρονται στο άρθρο 2. Τα κράτη μέλη λαμβάνουν τα απαραίτητα συμπληρωματικά μέτρα κυρίως για την εξασφάλιση της τήρησης των διατάξεων του καθεστώτος της πριμοδότησης. Κοινοποιούν τα μέτρα αυτά στην Επιτροπή.

>Κείμενο μετά την ψηφοφορία στο ΕΚ>

2. Σύμφωνα με το πρόγραμμα αυτό, τα κράτη μέλη ελέγχουν αν ο δικαιούχος της πριμοδότησης τήρησε τις υποχρεώσεις που αναφέρονται στο άρθρο 2. Τα κράτη μέλη λαμβάνουν τα απαραίτητα συμπληρωματικά μέτρα κυρίως για την εξασφάλιση της τήρησης των διατάξεων του καθεστώτος της πριμοδότησης. Κοινοποιούν τα μέτρα αυτά στην Επιτροπή.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου για την εξυγίανση της κοινοτικής παραγωγής ροδακίνων και νεκταρινιών ((COM(95)0010 - C4- 0143/95 - 95/0018(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0010 - 95/0018(CNS) ((EE C 85 της 07.04.95, σελ. 2)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0143/95),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0236/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου, σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.